ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ธนชาตเปิดขาย 2 กองทุนเกาหลี
บลจ.ธนชาต เปิดเผยว่า บริษัทจะเสนอขายกองทุนเปิดธนชาตตราสารหนี้ต่างประเทศเพิ่มอีก 2 กองทุน มูลค่ารวม 1,500 ล้านบาท โดยเสนอขายพร้อมกันครั้งเดียวระหว่างวันที่ 1218 ก.พ. 2553 เพื่อรองรับความต้องการของผู้ลงทุน โดยกำหนดเงินลงทุนขั้นต่ำ 5,000 บาท
กองทุนแรก ได้แก่ กองทุนเปิดธนชาตตราสารหนี้ต่างประเทศ 33 (TFixFIF33) อายุโครงการประมาณ 18 เดือน มูลค่าโครงการ 500 ล้านบาท และกองทุนเปิดธนชาตตราสารหนี้ต่างประเทศ 39 (TFixFIF39) อายุโครงการประมาณ 6 เดือน มูลค่าโครงการ 1,000 ล้านบาท 
ทั้งนี้ กองทุน TFixFIF33 และกองทุน TFixFIF39 จะลงทุนในตราสารหนี้ภาครัฐของประเทศเกาหลีใต้ เช่น พันธบัตรธนาคารแห่งชาติเกาหลีใต้ พันธบัตรรัฐบาลเกาหลีใต้ และกองทุนจะป้องกันความเสี่ยงอัตราแลกเปลี่ยนเต็มจำนวนสำหรับตราสารหนี้กองทุนลงทุน ถือเป็นทางเลือกให้กับผู้ลงทุนที่ต้องการกระจายเงินลงทุนบางส่วนไปลงทุนในตราสารหนี้ต่างประเทศเพื่อโอกาสในการรับผลตอบแทนที่สูงกว่าดอกเบี้ยเงินฝากในประเทศ และเข้าใจความเสี่ยงของการลงทุนในตราสารหนี้ในต่างประเทศ และประเทศที่กองทุนไปลงทุน
ทหารไทยจัดสัมมนา
บลจ.ทหารไทย จัดกิจกรรม Workshop พิเศษ TMB Auto Rich ออมและลงทุนเพื่อให้รวยแบบอัตโนมัติโดยจะมีขึ้นในวันที่ 19 ก.พ.2553 เวลา 17.0019.00 น. ที่ห้องสมุด The Library ของบลจ.ทหารไทย ชั้น 4 ศูนย์การค้า Central World 
ทั้งนี้เนื่องในเทศกาลตรุษจีนและวาเลนไทน์ ผู้เข้าร่วมสัมมนาสามารถซื้อหนังสือ “The Automatic Millionaire” #1 New York Times Bestseller โดย David Bach และหนังสือ “จัดทัพลงทุน” โดยนายสมจินต์ ศรไพศาล เพื่อเป็นแนวทางและเพื่อนคู่คิดในการลงทุนเพื่อความมั่งคั่งและมั่นคงของท่านในราคาพิเศษสุด 5
 
AYF ขายกองเกาหลี 3 เดือนให้ 1.35%
บริษัทหลักทรัพย์จัดการกองทุน (บลจ.) อยุธยา (AYF) เปิดขายกองทุนเปิดกรุงศรีพันธบัตรเกาหลี 3M4 ระหว่างวันที่ 915 ก.พ. 2553 โดยกองทุนจะลงทุนในตราสารภาครัฐของประเทศเกาหลีใต้ทั้ง 100% ระยะเวลาการลงทุน 3 เดือน คาดการณ์ผลตอบแทนจากการลงทุนสุทธิอยู่ที่ประมาณ 1.35% ต่อปี